一個心靈會感知外界嘅事物，由收到嘅資訊形成心智表徵（mental representation）例如一個人見到一樖樹，佢心靈（人嘅心靈可以理解做人嘅腦）入面會有某啲方法表示「有樖樹」嘅資訊，呢啲表示就係所謂嘅心智表徵，而如果一個心靈喺冇感知到樹嘅情況下，能夠靠自己形成一個表示「樹」嘅心智表徵，甚至係形成一個代表一樖佢之前完全未感知過嘅樹嘅心智表徵，個心靈就算係做咗想像嘅功能。